open-index/open-wikipedia-markdown huggingface dataset:
Galeries Lafayette Haussmann

**Galeries Lafayette Haussmann** on ranskalaisen tavarataloyrityksen Galeries Lafayetten lippulaivatavaratalo Pariisissa, Ranskassa, lähellä Palais Garnieria. Siinä on kymmenen kerrosta. Se avattiin vuonna 1896. Tavaratalon toinen rakennus tunnetaan kupolinsa vuoksi myös nimellä *Magasin Coupole*. Tavaratalon valikoimissa muotitalojen mallistoja niin naisille, miehille kuin lapsillekin. Magasin Coupolen rakennuksesta löytyy kaikkea muuta paitsi miesten vaatteita, jotka löytyvät viereisestä Lafayette Hommesta. Lafayette Hommen toisessa kerroksessa on lisäksi ruokaosasto Lafayette Gourmet.

## Historia

1893 Theophile Bader ja hänen serkkunsa Alphonse Kahn avasivat muotitalon pienessä liikkeessä Lafayette ja Chaussée d'Antin -katujen kulmalla. 1896 he ostivat kokonaisen tavaratalon rue La Fayette nro 1:ssä, ja vuonna 1905 rakennukset nro 38, 40 ja 42, boulevard Haussmannin rakennuksen ja nro 15:tä rue de la Chaussée d'Antinilta.

Theophile Bader palkkasi Georges Chedannen ja hänen oppilaansa Ferdinand Chanut'n suunnittelemaan Haussmannin tavaratalolle tilat. Heidän suunnittelemansa lasinen ja teräksinen kupoli sekä art nouveau -tyyliset portaikot rakennettiin vuonna 1912.

## Kuvia


Paris, Galeries Lafayette Haussmann.jpg|Galeries Lafayette Boulevard Haussmannilla Pariisissa, 2025.
Galeries_lafayette_xmas_night.jpg|Galeries Lafayette Boulevard Haussmannilla Pariisissa, joulu 2004.
Paris-Galeries Lafayettes-détail des étages-2005-11-28.JPG|Kuuluisaa lasista ja teräksistä kattokupolia sekä koristeellista sisustusta
Paris-Galeries Lafayettes-Coupole-2005-11-28.jpg|Kattokupolia 2005
Paris, Galeries Lafayette Haussmann, Coupole.jpg|Kattokupolia 2025


## Lähteet

## Aiheesta muualla

* Galeries Lafayette Haussmannin tiedot Galeries Lafayetten sivuilla
Heisenberg

**Heisenberg** on saksankielinen sukunimi:

*Werner Heisenberg (1901–1976), saksalainen fysiikan nobelisti, yksi kvanttimekaniikan kehittäjistä
*Jochen Heisenberg (s. 1939), saksalainen fyysikko, Werner Heisenbergin poika
*Martin Heisenberg (s. 1940), saksalainen neurobiologi ja perinnöllisyystieteilijä, Werner Heisenbergin poika
*Benjamin Heisenberg (s. 1974), saksalainen elokuvaohjaaja ja -käsikirjoittaja, Martin Heisenbergin poika.

Kuvitteellisia hahmoja:
*Walter White, yhdysvaltalaisen televisiosarja *Breaking Bad*in päähenkilö, joka omaksuu salanimen Heisenberg kunnioituksesta Werner Heisenbergia kohtaan.
Vegarus

**Vegarus** () on kylä Loimolan kunnan pohjoisosassa Karjalan tasavallan Suojärven piirissä Venäjällä Suomen luovuttamalla alueella. Vegarus sijaitsee noin 35 kilometriä Suojärveltä luoteeseen. Nykyinen Vegaruksen kylä, niin sanottu *Uusi-Vegarus* sijaitsee vanhan Vegaruksen eteläpuolella, paikalla missä Suomen aikana oli Aittojoen kylä. Vegaruksen kylässä oli 368 asukasta vuonna 1996.

## Historia
Vegaruksen kylä oli Suomelle kuuluessaan osa Suojärven kuntaa. Vegaruksen kylä sijaitsi Vegarusjärven kaakkoisrannalla noin 10 kilometriä nykyisestä Vegaruksen kylästä pohjoiseen.

Stolbovan rauhassa 1617 kylä siirtyi Käkisalmen läänin mukana Venäjältä Ruotsille.

Kirsti Kuutin kyläkirjan (2002) mukaan kylässä oli asutusta jo 1500-luvulla. Kylässä oli 1800-luvun alussa 14 taloa ja talvisodan alkaessa noin sata. Vuonna 1939 kylässä oli 640 asukasta. Asukkaat olivat ortodokseja, mutta 1930-luvulla kylään tuli metsätöiden myötä myös luterilaisia miehiä. Kyläläiset puhuivat karjalan kieltä, useat osasivat myös venäjää. 

Vuoden 1939 rekonstruktiokartassa kylässä näkyy Kylänniemessä tsasouna ja hautausmaa ja etelämpänä Vegarusjoella vesimylly. Kylässä pohjoisempana oli myös kauppa, koulu, uusi hautausmaa, tanssilava ja ilmantorjuntatorni. (Kyläkartta *Vegarus 1939*, Eija Hukkanen 2002)

Vegaruksen kyläkartassa kaikki paikannimet ovat suomenkielisiä, joten kylä on suomalaisperäinen. Siten myös kylännimi *Vegarus* ja järvennimi *Vegarusjärvi* lienevät alkuperältään suomalaisia. Järvestä lähtee myös *Vegarusjoki*. Näistä järvennimi on varmasti vanhin ja alkuperäisin. Kylä ja joki saivat nimensä järven mukaan. Vegarus-nimiä on muuallakin. Vegarusjärvi näyttää olevan venäläinen genetiivimuoto suomalaisesta nimestä *Vekara(n)järvi (rekonstruktio). Tästä järven nimeksi tuli Vegarusjärvi ja kylän nimeksi Vegarus. Kyse on nimen siirtymisestä kielestä toiseen. Vanha kylänpaikka on jo nimensä perusteella *Kylänranta* eli *Isokylä* eli *Dzazonniemi*, jossa oli myös tsasouna ja vanha hautausmaa. Näiden vieressä on laskujoen (Vegarusjoen) alkukohdassa kalaisa *Apajalahti*, mistä syystä kylän syntypaikka on tässä. (Timo Kallaluoto 26.2.2012)

Kylä siirtyi Suomelta Neuvostoliitolle Laatokan Karjalan mukana Moskovan rauhassa 1940 ja uudelleen jatkosodan jälkeen 1944 ja kuuluu nyt Venäjälle.

Venäjän vuoden 2006 kuntauudistukseen asti Vegarus muodosti ympäristökylineen Vegaruksen kylähallinnon. Sen kyliä olivat Vegarus, Karatsalmi, Kuolismaa ja Tolvajärvi. Vegaruksen kylähallintoalue käsitti laajan alueen Suojärven piirin luoteisosasta. Se rajoittui pohjoisessa Mujejärven piiriin, lännessä Suomeen, etelässä Leppäsyrjän, Loimolan ja Piitsjoen kylähallintoalueisiin sekä idässä Suojärven kaupunkiin, Suojoen kylähallintoalueeseen sekä Naistenjärven ja Porajärven asutushallintoalueisiin. Alue käsitti suunnilleen entisen Korpiselän kunnan luovutetun alueen ja entisen Suojärven kunnan itä- ja luoteisosan sekä Ilomantsin luovutetun alueen. Vegaruksen kylähallinto liitettiin uuteen Loimolan kuntaan vuonna 2006.

## Lähteet

## Aiheesta muualla
*Vegarus  Suojärven Pitäjäseura ry:n kotisivut
Jens Allwood

**Jens Allwood** on kielitieteen professori Göteborgin yliopistossa. Hän tutkii lingvistiikkaa, semantiikkaa, puhuttua kieltä, kulttuurienvälistä viestintää ja tietokonelingvistiikkaa.

Allwood tarkastelee ja tutkii kielen kautta, mitä on tietoisuus. Hän käyttää termiä kollektiivinen tietoisuus, koska uskoo että tietoisuus saattaa esiintyä kaikkialla.

## Teoksia
* 

## Lähteet

## Aiheesta muualla
* Kotisivu
Ultra (albumi)

**Ultra** on Depeche Moden yhdeksäs albumi, joka julkaistiin 15. huhtikuuta 1997. Se on ensimmäinen yhtyeen levy ilman Alan Wilderia. Wilder jätti yhtyeen, jotta voisi keskittyä omaan Recoil-sooloprojektiinsa.

Edellisestä Depeche Moden albumista ehti kulumaan jopa neljä vuotta, ja yhtye koki kovia tuona ajanjaksona. Dave Gahanin itsemurhayritys ja huumevieroitushoito saivat useat povaamaan yhtyeen loppua, mutta *Ultra* todisti yhtyeen jatkavan vaikeuksista huolimatta. Levyn julkaisun jälkeen Depeche Mode päätti olla lähtemättä kiertueelle, mutta yhtye  järjesti "Ultra Parties"-nimiset levynjulkkarit. Levy kipusi Suomen virallisella listalla sijalle 3. Levyä on myyty noin 5,5 miljoonaa kappaletta. 

## Kappaleet

## Kokoonpano

* Dave Gahan – laulu
* Andrew Fletcher – syntetisaattorit
* Martin Gore – kitara, syntetisaattorit, taustalaulu

## Aiheesta muualla
*
Loimola

**Loimola** () on kylä Suojärven piirissä Karjalan tasavallassa Venäjällä Suomen luovuttamalla alueella. Se sijaitsee Loimolanjärven etelärannalla ja Matkaselkä–Suojärvi-radan varrella. Loimolan kylässä oli 642 asukasta vuonna 2013. Metsäteollisuus on tärkeä elinkeino. Kylän postinumero on 186850.

Ennen vuotta 2022 Loimola oli Loimolan kunnan hallinnollinen keskus.

## Historia
Suomelle kuuluessaan Loimola oli osa Suistamon kuntaa. Suojärven radan rakentamisen jälkeen 1920-luvulla, alkoi Loimolaan kehittyä sahateollisuutta, mikä toi Loimolaan paljon luterilaista väestöä. Loimolassa toimi Karjalan Puu Oy:n saha. Loimolan luterilainen kirkko valmistui vuonna 1932. Suomi luovutti Loimolan Neuvostoliitolle vuonna 1940, valtasi sen takaisin seuraavana vuonna, mutta luovutti sen uudelleen vuonna 1944. Suurin osa rakennuskannasta tuhoutui sodissa. 

Ennen vuotta 2006 Loimola muodosti läheisen Roikonkosken kylän kanssa Loimolan kylähallintoalueen, jossa oli vuonna 1987 2&nbsp;100 asukasta.

## Lähteet
Hans Christian von Baeyer

**Hans Christian von Baeyer** (s. 1938) on yhdysvaltalainen fyysikko. Hän työskentelee fysiikan professorina College of William & Maryssa. Hän on tunnettu teoksestaan *Informaatio: Tieteen uusi kieli*. Von Baeyerin mukaan maailman perustila kubittinen.

## Teokset
* *The Fermi Solution – Essays on Science*, Random House Paperback, 1993, 
* *Rainbows, Snowflakes, and Quarks – Physics and the World Around Us*, Random House, 1993, 
* *Kesytetty atomi – kun mikromaailma muuttuu näkyväksi* (Alkuteos: *Taming the Atom – The Emergence of the Visible Microworld*, Penguin Books Ltd, 1994, ), suom. Kimmo Pietiläinen, Art House 1993, )
* *Maxwellin demoni – miksi lämpö hajaantuu ja aika virtaa eteenpäin* (Alkuteos: *Warmth Disperses and Time Passes – The History of Heat*, The Modern Library, 1999, ), suom. Hannu Karttunen, Art House 2000, 
* *Informaatio – tieteen uusi kieli* (Alkuteos: *Information – The New Language of Science*, Cambridge: Harvard University Press, 2004, ), suom. Timo Paukku, Terra Cognita 2005, 

## Lähteet

## Aiheesta muualla
* Hans Christian von Baeyerin kotisivut
Leppäsyrjä

**Leppäsyrjä** () on kylä Loimolan kunnassa Karjalan tasavallan Suojärven piirissä Venäjällä. Kylä sijaitsee 75 kilometriä Suojärveltä lounaaseen ja noin 14 kilometriä entisestä Suistamon kirkonkylästä kaakkoon. Leppäsyrjä sijaitsee Suomen luovuttamalla alueella. Kylän kautta kulkee Matkaselkä–Suojärvi-rata. Kylässä oli 750 asukasta vuonna 1996. Siellä toimii meijeri ja myös lihanjalostusta harjoitetaan.

## Historia

Suomelle kuuluessaan Leppäsyrjä oli osa Suistamon kuntaa. Suojärven radan valmistuminen 1920-luvulla vilkastutti Leppäsyrjän elämää huomattavasti. Leppäsyrjästä löydettiin dolomiittiesiintymä, mutta sitä ei ehditty alkaa hyödyntää ennen sotia ja alueluovutuksia. Leppäsyrjän entisestä työväentalosta tehtiin Leppäsyrjän luterilainen kirkko vuonna 1937. 

Suomi luovutti Leppäsyrjän Neuvostoliitolle vuonna 1940, valtasi sen takaisin seuraavana vuonna, mutta luovutti sen uudelleen vuonna 1944. Suurin osa rakennuskannasta tuhoutui sodissa. 

Venäjällä Leppäsyrjä muodosti ympäristökylineen Leppäsyrjän kylähallintoalueen vuoteen 2006 asti, jolloin siitä tuli osa uutta Loimolan kuntaa. Leppäsyrjän kylähallintoalue sijaitsi Jänisjärven itäpuolella Suojärven piirin eteläosassa ja käsitti suunnilleen entisen Suistamon kunnan etelä- ja länsiosat sekä entisen Soanlahden kunnan alueen. Kylähallintoalueen kylät olivat Leppäsyrjä, Leppäsyrjän asema, Soanlahti, Suistamo ja Suistamon asema.

## Lähteet
D-Link

**D-Link Corporation** on taiwanilainen yritys, joka valmistaa langattoman ja Ethernet-verkon tuotteita kuluttajille ja pienyrityksille. Yrityksen perusti vuonna 1986 Ken Kao, joka toimi yrityksen toimitusjohtajana ja sen hallituksen puheenjohtajana kuolemaansa vuoteen 2008 saakka. Yrityksen pääkonttori sijaitsee Taipeissa, ja sillä on toimistoja 90 eri maassa.

## Lähteet

## Aiheesta muualla

* Viralliset Taiwanin sivut
* Suomenkieliset sivut
Piitsjoki

**Piitsjoki** (, ) on kylä Loimolan kunnan itäosassa Suojärven piirissä Karjalan tasavallassa Venäjällä. Kylä sijaitsee Suomen luovuttamalla alueella. Kylä sijaitsee 18 kilometriä Suojärveltä lounaaseen Matkaselkä–Suojärvi-radan varrella. Piitsjoen kylässä oli 1 046 asukasta vuonna 1996. Metsäteollisuus on tärkeä elinkeino.   

## Historia

Suomelle kuuluessaan Piitsjoki oli osa Suojärven kuntaa. Piitsjoella toimi Torasjoen Saha Oy:n saha. Suomi luovutti Piitsjoen Neuvostoliitolle vuonna 1940, valtasi sen takaisin seuraavana vuonna, mutta luovutti sen uudelleen vuonna 1944. Suurin osa rakennuskannasta tuhoutui sodissa. 

Venäjällä Piitsjoen kylä muodosti kylähallintoalueen ennen vuotta 2006, jolloin siitä tuli osa uutta Loimolan kuntaa. Piitsjoen kylähallintoalueella oli 1200 asukasta vuonna 1987.

## Lähteet
Leonard Scott

**Leonard Scott** (s. 19. tammikuuta 1980 Zachary, Louisiana, Yhdysvallat) on yhdysvaltalainen pikajuoksija. 

Scott harrasti jo opiskeluvuosinaan Tennesseen yliopistossa yleisurheilua, mutta pelasi välissä amerikkalaista jalkapalloa Pittsburgh Steelersissä, joka myöhemmin voitti Super Bowlin. Vuonna 2004 hän palasi yleisurheilun pariin ja jo vuonna 2005 hän selviytyi elokuussa käytyihin Helsingin MM-kisoihin, missä hän sijoittui sadalla metrillä kuudenneksi. 2006 Moskovan MM-hallikisoissa hän voitti 60 metrillä maailmanmestaruuden ajalla 6,50.

Huhtikuussa 1999 19-vuotias Scott juoksi 100 metriä 7,1 m/s myötätuulessa aikaan 9,83 s. Maailmanennätys oli tuolloin Donovan Baileyn 9,84 s.

## Henkilökohtaiset ennätykset
*60 m: 	6,46 (26. helmikuuta 2005 Liévin)
*100 m: 9,91 (9. syyskuuta 2006 Stuttgart)
*200 m: 20,34 (29. toukokuuta 2002 Baton Rouge ja 11. toukokuuta 2001 Columbia)

## Lähteet

## Aiheesta muualla
*
Emlyn Hughes

**Emlyn Walter Hughes** (28. elokuuta 1947 Barrow-in-Furness – 9. marraskuuta 2004 Sheffield) oli englantilainen jalkapalloilija.

Hughes pelasi 1960-luvulla Blackpoolissa, mutta vietti uransa parhaat vuodet Liverpoolissa, minne hän siirtyi vuonna 1967. Myöhemmin hän yleni joukkueen kapteeniksi. Liverpoolissa Hughes voitti neljä liigamestaruutta (1973, 1976, 1977 ja 1979), FA Cupin vuonna 1974, UEFA cupin vuosina 1973 ja 1976 sekä Euroopan Cupin vuosina 1977 ja 1978. Hughes pelasi Liverpoolissa vuoteen 1979 saakka, kaikkiaan 650 ottelua. Myöhemmin hän pelasi vielä Wolverhamptonissa, missä voitti Liigacupin vuonna 1980 sekä joissakin alasarjajoukkueissa ennen kuin lopetti pelaajauransa. Hughes toimi Rotherham Unitedissa ollessaan pelaajamanagerina. Vuonna 1980 hänelle myönnettiin Brittiläisen imperiumin ritarikunnan upseerin (OBE) arvonimi. 1977 toimittajat valitsivat hänet .

Englannin maajoukkueessa Hughes pelasi 62 maaottelua, joista 23 kapteenina. Hän teki yhden maaottelumaalin.

Pelaajauran jälkeen Hughes siirtyi televisioviihteen puolelle. Hän toimi pitkän aikaa vakiojäsenenä BBC:n suositussa urheiluvisailuohjelmassa *A Question Of Sport* sekä myöhemmin ITV:n *Sporting Triangels* -ohjelmassa.

Hughes kuoli 57-vuotiaana kotonaan Sheffieldissä marraskuussa 2004 kärsittyään yli vuoden ajan aivokasvaimesta.

## Lähteet
Amhara

**Amhara** voi tarkoittaa ainakin seuraavia asioita:

* amhara, Etiopiassa puhuttava seemiläinen kieli
* Amhara, osavaltio Etiopiassa
* amharat, kansa Etiopiassa.
Sócrates

**Sócrates Brasileiro Sampaio de Souza Vieira de Oliveira**, pelaajanimeltään **Sócrates** (19. helmikuuta 1954 Belém, Pará, Brasilia – 4. joulukuuta 2011 São Paulo, Brasilia) oli brasilialainen jalkapalloilija. 

Brasilian maajoukkueen kapteenina Sócrates toimi pitkän aikaa, muun muassa 1982- ja 1986 MM-turnauksissa.

Sócrates oli 192 senttimetriä pitkä. Myös hänen veljensä Raí pelasi jalkapalloa huipputasolla. Sócrateella oli lääketieteen tohtorin koulutus. Hän kuoli joulukuussa 2011 sãopaulolaisessa sairaalassa suolistobakteerin aiheuttamaan verenmyrkytykseen.

## Ura

Sócrates pelasi suurimman osan ammattilaisurastaan, vuodet 1978–1984 sãopaulolaisessa Corinthiansissa. Hän pelasi myös italialaisessa Fiorentinassa sekä kotimaassaan Flamengossa ja Santosissa.

Vuoden 1982 MM-turnauksessa Brasilian joukkue oli ennakkosuosikki ja Sócrates muodosti joukkueen vahvan keskikentän muun muassa Falcaon ja Zicon kanssa. Brasilia kuitenkin putosi puolivälierälohkossa.

Kymmenen vuotta lopettamisensa jälkeen, 51-vuotiaana vuonna 2004, hän solmi kuukauden mittaisen pelaaja-valmentajasopimuksen Englannin 9.–10. sarjatasolla pelaavan Garforth Townin kanssa ja pelasi yhden sarjaottelun.

## Yksityiselämä ja mediaura
Sócrates toimi brasilialaisen TV Cultura -televisiokanavan jalkapallo-ohjelman keskustelijana sekä intellektuellipiirien suosiman brasilialaisen Carta Capital -aikakauslehden kolumnistina.

Sócrates käytti runsaasti alkoholia ja sai kesällä 2011 sisäisiä verenvuotoja. Hän sai maksansiirron syksyllä ja joutui useita kertoja tehohoitoon. Lopulta hän kuoli ruokamyrkytyksen aiheuttamiin komplikaatioihin.

Sócratesilla oli vaimo ja kuusi poikaa.

## Saavutuksia
Sócrates oli Etelä-Amerikan vuoden jalkapalloilija 1983.

Maaliskuussa 2004 Pelé nimesi hänet FIFA 100:aan, eli luetteloon 125 parhaasta elävästä jalkapalloilijasta.

## Lähteet

## Aiheesta muualla
* Sócrateksen muistokirjoitus Helsingin Sanomissa
Buju Banton

**Buju Banton** (alk. **Mark Anthony Myrie**,  s. 15. heinäkuuta 1973) on jamaikalainen dancehall-, ragga- ja reggae-artisti.

Banton syntyi slummissa lähellä Kingstonia. "Buju" oli hänen äitinsä antama lempinimi, jonka hän sai jo lapsena. "Banton" taas on jamaikalainen sana, joka tarkoittaa henkilöä, jolla on erinomaiset puheenlahjat. Lapsena Buju myös ihaili paikallista artistia nimeltään Burro Banton. Burro Banton on muullakin tapaa vahvasti vaikuttanut Bujun musiikissa ja sen tyylissä.

Ensimmäisen singlensä hän julkaisi jo vuonna 1987. Buju Bantonin albumeja ovat muun muassa *Till Shiloh* (1995), *Inna Heights* (1997) ja *Friends For Life* (2003). Hän on tehnyt musiikkia myös punk-yhtye Rancidin ja räppäri Fat Joen kanssa. Buju Banton on yksi tunnetuimmista ja menestyneimmistä jamaikalaisista muusikoista.

Buju Banton esiintyi Joensuussa Ilosaarirockissa 2006. Seta ihmetteli tuolloin suvaitsevana tunnetun festivaalin artistivalintaa.

## Syytteet

Huhtikuussa 2004 Banton tuomittiin maksamaan 9&nbsp;000 Yhdysvaltain dollaria vastaava summa sakkoja kannabiksen hallussapidosta ja viljelystä. Hänen studioltaan löydettiin kasvamasta kaksi kukkimisvaiheessa olevaa kannabiskasvia joulukuussa 2003.

Kesä- ja heinäkuussa 2004 Buju Banton oli syytettynä homoseksuaalien pahoinpitelystä Jamaikan Kingstonissa. Oikeudessa hänet kuitenkin todettiin tekoon syyttömäksi.

Buju Banton tuomittiin 24. kesäkuuta 2011 kymmenen vuoden ehdottomaan ja viiden vuoden ehdolliseen vankeuteen huumekaupasta. Hän oli mukana huumekaupassa vuonna 2009, josta jäi kuitenkin kiinni vasta helmikuussa 2011. Tuomio luettiin Tampassa, Floridassa.

## Diskografia
* Stamina Daddy (1992)
* Mr. Mention (1992)
* Voice of Jamaica (1993)
* 'Til Shiloh (1995)
* Inna Heights (1997)
* Unchained Spirit (2000)
* Friends for Life (2003)
* Too Bad (2006)
* Rasta Got Soul (2009)
* Before The Dawn (2010)

## Lähteet
Randy Barnes

**Eric Randolph ”Randy” Barnes** (s. 16. kesäkuuta 1966 Charleston, Länsi-Virginia) on yhdysvaltalainen kuulantyöntäjä, joka on asetettu elinikäiseen kilpailukieltoon. Hän piti piti pitkään hallussaan sekä sisä- että ulkoratojen maailmanennätyksiä.

Barnes aloitti kuulantyönnön ollessaan lukiossa ja jatkoi uraansa yliopistossa Teksasissa, missä hän työnsi 21,88 metriä. 1988 Soulin olympialaisissa 22-vuotiaana Barnes työnsi peräti 22,39, mikä ei kuitenkaan riittänyt kuin hopeamitaliin itäsaksalaisen Ulf Timmermannin työnnettyä 22,47. 20. tammikuuta 1989 Barnes työnsi Los Angelesissa hallimaailmanennätyksen 22,66. Ennätyksen rikkoi Ryan Crouser vuonna 2021. Budapestin MM-hallikisoissa 1989 Barnes oli jälleen hopealla Timmermannin takana. 20. toukokuuta 1990 Barnes työnsi ulkoratojen maailmanennätyksen 23,12. Tämän ennätyksen rikkoi Ryan Crouser vuonna 2021. Vuoden 1990 elokuussa Barnes antoi Malmössä anabolisia steroideja sisältäneen doping-näytteen ja joutui 27 kuukaudeksi kilpailukieltoon. Kilpailukiellosta vapauduttuaan hän saavutti 1993 Stuttgartin MM-kisoissa hopeaa ja 1995 Göteborgin MM-kisoissa pronssia. 1996 Atlantan olympialaisissa hän voitti kultaa viimeisen kierroksen 21,62 kantaneella työnnöllään. 

Vuonna 1998 Barnes antoi jälleen positiivisen doping-näytteen, joka sisälsi kiellettyä androstenedionia ja hänelle langetettiin elinikäinen kilpailukielto. Sittemmin Barnes on työnnellyt kuulaa huvikseen ja harrastanut MM-tasolla lajia, jossa pyritään lyömään golf-palloa mahdollisimman pitkälle.

## Lähteet
*

### Viitteet
Me’Lisa Barber

**Me’Lisa Barber** (s. 4. lokakuuta 1980 Livingston, New Jersey, Yhdysvallat) on yhdysvaltalainen pikajuoksija.

Pariisin MM-kisoissa 2003 Barber voitti kultaa Yhdysvaltain pitkän viestin joukkueessa. Helsingin MM-kisoissa 2005 hän voitti kultaa Yhdysvaltain joukkueessa pikaviestissä ja oli sadalla metrillä viides. Samana vuonna hän voitti sadalla metrillä maansa mestaruuden. Moskovan hallimaailmanmestaruuskilpailuissa 2006 hän voitti kultaa 60 metrillä ajalla 7,01.

Barber on 160 senttimetriä pitkä ja painaa 53 kilogrammaa. Hän harrastaa television katselua ja musiikin kuuntelua. Hänen kaksossiskonsa Mikele on myös pikajuoksija.

## Henkilökohtaiset ennätykset
* 55 metrin juoksu: 6,82 (2012)
* 60 metrin juoksu: 7,01 (2006)
* 100 metrin juoksu: 10,95 (2007)
* 200 metrin juoksu: 22,37 (2005)
* 300 metrin juoksu: 37,54 (2003)
* 400 metrin juoksu: 50,87 (2002)

## Lähteet
* 

### Viitteet
Frankie Fredericks

**Frank (Frankie) Fredericks**, (s. 2. lokakuuta 1967 Windhoek, Namibia) on entinen namibialainen pikajuoksija.

Vuonna 1987 Fredericks sai opiskelustipendin Yhdysvaltoihin Brigham Young University -yliopistoon. Ensimmäisen lukuisista arvokisamitaleistaan hän saavutti 1991 Tokion MM-kisoista, missä hän oli 200 metrillä hopealla Michael Johnsonin takana. 1992 Barcelonan olympialaisissa hän saavutti hopeaa sekä sadalta että kahdeltasadalta metriltä. 1993 Toronton MM-hallikisoissa hän juoksi 60 metrillä hopealle. Samana vuonna Stuttgartin ulkoratojen MM-kisoissa hän voitti kultaa 200 metrillä ja oli sadalla metrillä kuudes. Vuonna 1994 hän voitti Kansainyhteisön kisoissa 200 metriä. 

1995 Göteborgin MM-kisoissa Fredericks oli 200 metrillä toinen ja sadalla metrillä neljäs. 1996 Atlantan olympialaisissa hän toisti edellisten olympialaistensa sijoitukset ja voitti molemmilta matkoilta hopeaa. 1998 hän voitti 200 metrillä Afrikan mestaruuden ja oli Kansainyhteisön kisoissa sadalla metrillä toinen. 1999 Maebashin MM-hallikisoissa hän voitti 200 metrillä kultaa. Vielä 2004 Ateenan olympialaisissa Fredericks juoksi 200 metrillä neljänneksi. Samaisen kauden jälkeen hän lopetti menestyksekkään uransa.

Fredericks pitää hallussaan 200 metrin hallimaailmanennätystä 19,92. Ulkoradoilla hän on juossut sata metriä aikaan 9,86 (1996) ja 200 metriä 19,68 (1996).

Fredericksin managerina toimi suomalainen Jukka Härkönen.

Fredericks on toiminut urheilu-uransa jälkeen Kansainvälisen olympiakomitean KOK:n arviointikomiteassa. Hän joutui  toimitsijakieltoon heinäkuussa 2017, koska häntä epäillään 262 000 euron lahjuksen ottamisesta valittaessa Rio de Janeiroa olympiaisäntäkaupungiksi vuonna 2009. Vuonna 2015 hän vastaanotti Suomen Urheilugaalassa Urheilun hyväntekijä -erikoispalkinnon.

## Lähteet

## Aiheesta muualla
*
Malindi

**Malindi** on kaupunki Kenian Kilifin piirikunnassa, Intian valtameren rannikolla, 120 kilometriä Mombasasta pohjoiseen. Kaupungin asukasluku oli 84&nbsp;150 (2009).

Malindi oli 1300-luvulta alkaen swahilien asutuskeskus.


Malindi - Markt in Stadtzentrum.jpg|Malindin keskustaa
Malindi - Blick über den Hafen bis zum Vasco da Gama Kreuz.jpg|Näkymä Malindin venesatamaa.
Colours of the sea.jpg|Intian valtamerta Malindin lähellä.


## Lähteet

## Aiheesta muualla
 
*Magical Malindi  (malindikenya.com)
*Kilifi County  (kilifi.go.ke)
*Kilifi County. County well know for Rich in History   (kenyacounty.co.ke)
Samburun kieli

**Samburu** (omakielinen nimi: *sampur*) on nilosaharalainen kieli, jota puhuvat pohjoisen Kenian samburut. Kieltä puhuu äidinkielenään noin 147 000 henkilöä. Chamusin kieli lasketaan usein samburun murteeksi.

Kieltä kirjoitetaan latinalaisin aakkosin.

## Lähteet
Bukoba

**Bukoba** on kaupunki luoteisessa Tansaniassa. Se sijaitsee Victorianjärven länsirannikolla. Bukoba on Kageran alueen  pääkaupunki. Vuoden 2012 väestönlaskennan mukaan Bukobassa asui 128&nbsp;796 asukasta. Kaupungissa on lentokenttä ja lossiyhteydet Mwanzaan.

## Kulttuuri ja urheilu
### Jalkapallo
Tansanian ylimmässä jalkapallosarjassa, Vodacom Premier Leaguessa, Bukobaa edustaa joukkue Kagera Sugar.

## Lähteet

## Aiheesta muualla
Kigoma

**Kigoma** on kaupunki läntisessä Tansaniassa. Se sijaitsee Tanganjikajärven itärannikolla ja lähellä Burundin rajaa. Kaupungista on lossiyhteydet muun muassa Burundin pääkaupunkiin Bujumburaan sekä Kongon demokraattiseen tasavaltaan. Kigoma on samannimisen alueen pääkaupunki. Sen asukasluku oli vuoden 2012 väestönlaskennassa 215&nbsp;458.

## Lähteet
Aristaios

**Aristaios** () oli kreikkalaisessa mytologiassa eräs Apollonin pojista, joka oli syyllinen Eurydiken kuolemaan.

Häneen liittyy myös eräs legenda: Aristaios oli keksinyt mehiläisten hoidon. Mutta koska hän oli ajanut Eurydiken kuolemaan, jumalat suuttuivat hänelle ja tappoivat kaikki hänen mehiläisensä. Hän kääntyi merenjumala Proteuksen puoleen, joka tosin oli vaikeasti tavoitettavissa, sillä hänellä oli tapana muuttaa muotoaan eläimeksi, tulenliekiksi, kiehuvaksi vedeksi; mikä milloinkin oli parasta. Aristaios kuitenkin sai hänet jollakin tavalla kiinni ja Proteus antoi hänelle neuvon: hänen tulisi lepyttää Eurydiken haamu uhraamalla tämän haudalla neljä härkää ja hiehoa. Niin teki Aristaios, ja pian uhrieläinten lihasta pöllähti mehiläisparvia.

## Katso myös
* Orfeus
Paanu

**Paanu** on ohuehko hieman kiilamainen puukappale, joita käytetään katon tai seinien päällystämiseen. Paanut valmistetaan sahaamalla, veistämällä tai lohkomalla. Paanu on pärettä paksumpi katemateriaali.

## Paanukatot Suomessa
Suomessa yleisimmät paanujen valmistukseen käytetyt puulajit ovat mänty ja haapa. Paanukatto käsitellään perinteisesti tervalla. Paanukatot ovat yleisiä monissa Suomen vanhoissa kirkoissa, esimerkiksi Tyrvään Pyhän Olavin kirkossa ja Naantalin kaupungin keskiaikaisessa harmaakivikirkossa on paanukatto.


Tyrvään Pyhän Olavin kirkon paanuja 2011.jpg|Tyrvään Pyhän Olavin kirkon kattoa.
Taby kyrka klockstapel spaan2.jpg|Täbyn kirkon kellotapulin paanukatto Ruotsista.
Ytterselo - Kirche - Schindeldach.jpg|Ruotsalaisen Ytterselön kirkon paanukattoa.
Päre ja paanu vuorattu varasto.jpg|Varaston seinä pinnoitettu päreillä ja paanuilla Multialla Keski-Suomessa.


## Katso myös
* Päre
* Pärekatto

## Aiheesta muualla

* 
* Antti Pihkala: ''Terva ja korvikeaineet paanukattojen suojauksessa''. Paanu ja päre, tutkimus suomalaisista puukatteista. Kainuun terva, ProAgria Kainuu.
* Paanukatot Suomen kirkoissa ja tapuleissa. Tutkimus paanukatteiden rakennushistoriasta ja restaurointikäytännöistä keskiajalta nykyaikaan (väitöstilaisuus Oulun yliopistossa, Antti Pihkala, 11.12.2009)
Ramiz Alia

**Ramiz Alia** (18. lokakuuta 1925 – 7. lokakuuta 2011) oli Albanian valtionpäämies 1985–1992. Hänestä oli jo pitkään kasvatettu Enver Hoxhan vallanperijää, joten oli luonnollista, että hän nousi valtaan Hoxhan kuoltua. 

## Elämäkerta
Ramiz Alia syntyi köyhään työläisperheeseen Shkodran kaupungissa Pohjois-Albaniassa. Myöhemmin perhe muutti Tiranaan. 

Alia liittyi toisen maailmansodan aikana Albanian vapautusliikkeeseen, jota kommunistit johtivat. Kommunistiseen puolueeseen hän liittyi alle kaksikymmenvuotiaana vuonna 1943, ja seuraavana vuonna hänet nimitettiin Albanian partisaanien polittiseksi komissaariksi. Vuonna 1948 Alia valittiin ensimmäistä kertaa puoluejohdon, eli Albanian työn puolueen politbyroon, jäseneksi. Alia opiskeli Moskovassa vuoteen 1954 saakka ja nousi sen jälkeen Albaniassa nopeasti Hoxhan avulla. Vuosina 1955–1958 hän toimi Albanian opetusministerinä ja pääsi politbyroon ehdokasjäseneksi vuonna 1956. Vuonna 1961 Alia sai uudelleen politbyroon jäsenyyden. Hänen tehtäviinsä marxilais-leninistisessä puolueessa kuuluivat aatteellisen puhdasoppisuuden varjelu ja vieraiden vaikutteiden kitkeminen. Vuonna 1982 Alia valittiin Albanian presidentiksi eli muodollisen valtionpäämiehen virkaan. Itsevaltaisen Hoxhan huhtikuussa vuonna 1985 tapahtuneen kuoleman jälkeen Alia peri häneltä puolueen pääsihteerin vaikutusvaltaisen tehtävän.

Alian noustessa valtaan maa oli sisäisissä vaikeuksissa. Älymystö alkoi vaatia enemmän vapauksia. Ympärillä kommunistivallat murentuivat yksi toisensa jälkeen. Alia alkoi tehdä muutoksia hitaasti ja kärsivällisesti, aloittaen taloudellisista rakenteista. Älymystön vaatimuksista huolimatta hän ei höllännyt sensuuria. 

Vuoden 1990 lopulla tuhannet albanialaiset loikkasivat Kreikkaan vuoristoseudun yli. Ramiz Alia jatkoi maan johdossa demokratisoitumiskehityksen alussa, ja hänen tittelinsä muuttui 1991 valtionpäämiehestä presidentiksi. Alian johtama puolue kärsi tappion vuoden 1992 vaaleissa, ja maan johtoon nousi Sali Berisha. 

Alia sai toukokuussa 1994 syytteen kavalluksesta ja vallan väärinkäytöstä. Heinäkuussa 1994 hän sai yhdeksän vuoden vankeustuomion sekä lisäksi hänet tuomittiin maksamaan valtiolle kavalluksista 50&nbsp;000 markan korvaus..

## Lähteet
Samburu

**Samburu** tarkoittaa seuraavia asioita:

* samburut, etninen ryhmä Keniassa
* samburun kieli, samburujen kieli
* Samburu, alue pohjoisessa Keniassa.
Absalon

**Absalon** (n. 1128 Fjenneslev, Sjælland, Tanska – 21. maaliskuuta 1201 Sorø, Sjælland, Tanska) oli tanskalainen arkkipiispa ja valtiomies, jota pidetään Kööpenhaminan perustajana.

## Elämä
Absalon syntyi noin vuonna 1128 Fjenneslevissä Sjællandin saarella. Hän kuului vaikutusvaltaiseen sjællandilaiseen Hvide-sukuun. Hänen vanhempansa olivat Asser Rig ja tämän vaimo Inge. Asser Rigin isä oli mahtava Skjalm Hvide, joka oli ollut kuningas Sven Estridinpojan aikana koko Sjællandin päämies ja joka kuningas Eerik I Ejegodin kuoltua otti tämän pojan Knud Lavardin kasvatettavakseen. Absalonilla oli veli Esbern Snare sekä sisko Ingefred, muista sisaruksista ei ole tietoa. Absalon oli tulevan kuninkaan Valdemar I:sen lapsuudenystävä. Hän olikin auttamassa Valdemaria vuosien 1156-1157 aikana nousemaan Tanskan valtaistuimelle. Vuonna 1158 Absalon nimitettiin Roskilden piispaksi. Hän oli kuninkaan läheisin neuvonantaja ja tuki Valdemarin liittoutumista Pyhän saksalais-roomalaisen keisarikunnan keisarin Fredrik I Barbarossan kanssa paavi Aleksanteri III:ta vastaan. Vuonna 1167 Absalon ja Valdemar sopivat paavin kanssa.

Absalon oli mukana päättämässä vendien muodostamaa uhkaa tanskalaisille laivoille johtamalla vuonna 1169 sotaretkeä ja valloitti vendien tukikohdan Rügenin. Alueen liittäminen Absalonin johtamaan Roskilden hiippakuntaan sai aikaan tanskalaisen ylivallan pohjoisessa Saksassa, joka kesti vuoteen 1225. Näihin aikoihin Absalon myös johti Havnin linnoituksen rakentamista. Tämä johti myöhemmin Kööpenhaminan kehittymiseen samalle paikalle. Hän oli keskeisenä toimijana Valdemarin isän Knud Lavardin kanonisoinnissa. Lisäksi hän vaikutti siihen, että Valdemarin poika Knuut kruunattiin vuonna 1170 Valdemarin kanssakuninkaaksi, mikä varmisti vallanperimyksen Valdemarin suvulle.

Vuonna 1177 Absalon valittiin Lundin arkkipiispaksi. Samalla hän toimi Knuutin holhoojana ja opasti häntä ottamaan itsenäisemmän aseman keisari Fredrik I:stä Knuutin tultua yksin kuninkaaksi vuonna 1182. Vuonna 1184 Absalon johti eteläisellä Itämerellä operaatiota, joka johti Tanskan hallintaan Pommerissa ja Mecklenburgissa. Tämän jälkeen hän palasi kirkollisiin tehtäviinsä.

Absalon kuoli 21. maaliskuuta 1201 Sorøssä.

## Kuvia

Copenhagen statue of Absalon.jpg|Absalonin ratsastajapatsas Kööpenhaminassa.
Absalons ligsten.jpg|Absalonin hautakivi Sorøn luostarikirkossa.


## Lähteet
Mikko Hannula

**Mikko Hannula** (s. 1967) on Yleisradion urheilutoimituksessa työskennellyt urheilutoimittaja ja -selostaja. Hän on selostanut yli 50 eri lajia kuten pesäpalloa, alppihiihtoa, painia, lentopalloa, salibandya, telinevoimistelua, yleisurheilua, jääkiekkoa, hiihtoa, mäkihyppyä, yhdistettyä, ampumahiihtoa ja ammuntaa. Monien mieleen on erityisesti jäänyt Hannulan selostama Kalle Palanderin pujottelun maailmanmestaruuslasku vuodelta 1999 sekä ampuja Satu Mäkelä-Nummelan trapin olympiakulta vuodelta 2008. Nykyään Hannula selostaa esimerkiksi lentopalloa, uintia, mäkihyppyä ja yhdistettyä. Radiossa hänen töitään ovat Urheilukansanradio-, Urheiluluuri- ja Sen selostuksen haluaisin kuulla -lähetykset. Hannula on toiminut myös Urheiluruudun juontajana. Vuonna 2017 Hannula siirtyi radiopuolelta mäkihypyn ja yhdistetyn sekä uinnin tv-selostajaksi Hannu-Pekka Hännisen paikalle.

Hannula on koulutukseltaan luokanopettaja Kajaanin OKL:sta ja tehnyt pro gradunsa aiheesta ”Radio- tai televisiotoimittajina työskentelevien luokanopettajien uranvalintamotiivit”. 
Hannulan käyttämää selostuskieltä on tutkittu Turun yliopiston Kieli- ja käännöstieteen laitoksen pro gradu -tutkielmassa ”Kolina käy, kun Brasilian seinä kaatuu: metaforailmaisut lentopallon televisioselostuksessa”. Samoin Jyväskylän yliopiston humanistis-yhteiskuntatieteellisen tiedekunnan kieli- ja viestintätieteiden laitoksen kandidaattityössä ”Älä tyri nyt, älä lyö yli nyt ja EI TYRI!”: Mikko Hannulan lentopalloselostusten avoin intertekstuaalisuus"

Opiskeluvuosinaan Hannula työskenteli Kainuussa eri tehtävissä Radio Kajaus -kanavalla. Yleisradiossa Hannula on toimittanut urheilua kesästä 1993 lähtien toimien yli 50 urheilumuodon selostustehtävissä televisiossa ja radiossa. Keväällä 2011 Hannula oli seitsemän viikkoa sijaistamassa toimittajana TV1:n Puoli seitsemän -ohjelmassa, samoin syksyllä 2012 kuukauden ajan. 

Vuonna 2004 Suomen Valmentajat ry valitsi Hannulan Vuoden urheilutoimittajaksi. Hannula on ollut jäsenenä Urheilutoimittajain liiton hallituksessa. Hän on ilmoittanut käyttävänsä mielellään selostaessaan apunaan asiantuntijakommentaattoreita, joita hänen rinnallaan on kuultu kymmenittäin.

Yleisradio irtisanoi Hannulan maaliskuussa 2025. Hän lopettaa työnsä siellä syyskuun lopussa 2025.

## Lähteet
Anakreonttinen runous

**Anakreonttinen runous** on muinaiskreikkalaisen lyyrikon Anakreonin (500-luku eaa.) mukaan nimetty tyylisuuntaus eurooppalaisessa runoudessa 1700-luvulla. Anonyymiä kokoelmaa *[[Anakreonteia]]* pidetään Anakreonin tekemänä. Suuntauksen aiheita ovat rakkaus, ystävyys, luonto, viini ja seuranpito.

## Lähteet

## Kirjallisuutta
* Rancken, Gunnar: Anakreon ja anakreonttinen runous Suomessa. 1, Aika 1770-1830 Helsinki : Suomalaisen Kirjallisuuden Seura 1932. Erip.: *Kirjallisuudentutkijain seuran vuosikirja*, 2
Synnytyspelko

**Synnytyspelko** eli **tokofobia** (*horror partus*) on tila, jossa raskaana oleva nainen kammoaa lähestyvää synnytystä. Siihen liittyy usein pelkoa kuolemasta, kivusta, komplikaatioista, vauvan vahingoittumisesta, seksuaaliongelmista ja epäluuloa omasta kyvystä synnyttää lapsi.

Naisista noin 5–6 % kärsii synnytyspelosta. Synnytyspelko on merkittävä syy siihen, miksi synnyttävät naiset haluavat synnyttää keisarileikkauksella. 

## Syyt
Synnytyspelolla voi olla monia syitä, joista ehkä tärkein on kipu, sillä se on voimakas synnytyksen aikana. Toinen merkittävä syy on itseluottamuksen puute ja pelko siitä, käykö lapselle jotain liian huonon synnyttäjän takia tai kestääkö oma fyysinen kunto. Pelkoa voi voimistaa myös synnytyksen kontrolloimattomuus, sillä nainen voi ajatella, että hän ei onnistu hallitsemaan itseään synnytyksen aikana. Pelkoa lisää myös kuoleman pelko, sekä synnyttäjän itsensä että lapsen suhteen. Riskiä lisäävät myös psyykkiset ongelmat ja aiemmat traumaattiset sairaalakokemukset.

## Hoito
Paranemista auttaa moni asia, kuten synnytyssuunnitelman luonnostelu ja myös pelkkä asiasta puhuminen. Synnytyspelosta kärsiville on olemassa synnytyspelkopoliklinikkoja, neuvoloita sekä tukiryhmiä, joissa puhutaan raskauteen ja vanhemmuuteen liittyvistä asioista. Siellä harjoitellaan rentoutumista ja saadaan tietoa synnytyksestä. Jos synnytyspelko on erittäin voimakas, joissain tapauksissa voidaan tehdä keisarileikkaus.

Pienestä jännityksestä synnytyksen aikana on vain hyötyä, koska se nostaa adrenaliinitasoa ja helpottaa valmistautumista synnytykseen.

## Lähteet
Edem Kodjo

**Edem Kodjo** (oikealta nimeltään **Édouard Kodjovi Kodjo**; 23. toukokuuta 1938 Sokodé Ranskan Togomaa– 11. huhtikuuta 2020 Pariisi) oli togolainen poliitikko ja diplomaatti.

Kodjo syntyi Sokodéssa vuonna 1938. Hän toimi vuosina 1973–1976 maansa talousministerinä ja vuosina 1976–1978 ulkoministerinä. Hän on toiminut myös maansa pääministerinä vuosina 1994–1996 ja uudelleen kesäkuusta 2005 syyskuuhun 2006. Tuolloin hänen seuraajakseen tuli Yawovi Agboyibo.

Kansainvälisellä urallaan Kodjo työskenteli Afrikan unionin pääsihteerinä 1978–1983, ja IMF:issä 1967–1973 sekä Afrikan kehityspankissa 1973–1976.

## Lähteet
Boulkiemdé

**Boulkiemde** on provinssi Burkina Fason keskiosassa Centre-Ouestin hallintoalueella. Sen pinta-ala on noin 4 269 km² ja pääkaupunki Koudougou. Vuonna 2006 asukasmäärä oli 498&nbsp;008.

## Departementit
* Bingo
* Imasgo
* Kindi
* Kokologho
* Koudougou
* Nanoro
* Nandiala
* Pella
* Poa
* Ramongo
* Sabou
* Siglé
* Soaw
* Sourgou
* Thyou

## Lähteet

## Aiheesta muualla
Edgar Douglas Adrian

**Edgar Douglas Adrian** (30. marraskuuta 1889 Lontoo – 4. elokuuta 1977 Cambridge) oli brittiläinen elektrofysiologi, joka sai lääketieteen Nobelin palkinnon vuonna 1932 neuronien toiminnan selvittämisestä. Hän hoiti ensimmäisen maailmansodan haavoittuneiden hermovaurioita ja alkoi sodan jälkeen tutkia Cambridgen yliopistossa hermoston toimintaa. Hänen löytönsä aivojen ja hermojen sähköisestä toiminnasta johtivat muun muassa epilepsian ymmärtämiseen.

## Lähteet

## Aiheesta muualla
Oubritenga

**Oubritenga** on provinssi Burkina Fason keskiosassa Plateau-Centralin hallintoalueella. Sen pääkaupunki on Ziniaré, jossa on hieman yli 60&nbsp;000 asukasta. Koko provinssinssa asukkaita oli vuoden 2006 väestönlaskennassa yhteensä 237&nbsp;290.

## Departementit
*Absouya
*Dapélogo
*Loumbila
*Nagréongo
*Ourgou-Manèga
*Ziniaré
*Zitenga

## Lähteet

## Aiheesta muualla
Sourou

**Sourou** on yksi Burkina Fason 45 provinssista. Se sijaitsee maan pohjoisosassa Boucle du Mouhounin hallintoalueella. Sen pääkaupunki on Tougan, jossa on noin 15 000 asukasta.

Vuonna 2016 provinssissa arvioidaan olevan 280&nbsp;500 asukasta.

## Departementit
*Di
*Gomboro
*Kassoum
*Kiembara
*Lanfièra
*Lankoué
*Toéni
*Tougan

## Lähteet

## Aiheesta muualla
Banwa

**Banwa** on provinssi Burkina Fason länsiosassa Boucle du Mouhounin hallintoalueella. Sen pääkaupunki on Solenzo, jossa on noin 10&nbsp;000 asukasta. Koko provinssissa on vuoden 2006 väestönlaskennan mukaan 267&nbsp;934 asukasta ja sen pinta-ala on 5&nbsp;882 neliökilometriä.

## Departementit
*Balavé
*Kouka
*Sami
*Sanaba
*Solenzo
*Tansila

## Lähteet

## Aiheesta muualla
Ossi Karttunen

**Ossi Jalmari Karttunen** (s. 17. maaliskuuta 1948 Imatra) on suomalainen entinen pikajuoksija. Hän oli Suomen parhaita pikajuoksijoita 1960- ja 1970-luvuilla. Karttusella on lukuisia henkilökohtaisia Suomen mestaruusmitaleja sekä arvokisa- ja maaotteluedustuksia. Hän edusti Työväen Urheiluliiton urheiluseuroja Tainionkosken Tähteä ja Tainionkosken Kisaa.

Karttunen voitti 200 metrin juoksun Suomen mestaruuden jo 18-vuotiaana vuonna 1966. Ensimmäisen Suomen ennätyksensä Karttunen juoksi 200 metrillä vuonna 1968 nuorten pohjoismaisessa kolmimaaottelussa Växjössä. Hän alitti kymmenyksellä Voitto Hellstenin 12 vuotta vanhan ennätyksen juoksemalla ajan 21,2. Samana vuonna hän juoksi uuden 100 metrin SE:n ajalla 10,5.

Berliinin kansainvälisissä kilpailuissa syyskuussa 1969 Karttunen paransi omaa 200 metrin ennätystään aikaan 20,9. Hän juoksi myös 100 metrin Suomen ennätyksen 10,4 Budapestissä 13. kesäkuuta 1970. Suomi–Tšekkoslovakia-maaottelussa Prahassa 1970 Karttunen oli parantamassa maajoukkueessa 4 × 100 metrin viestiennätystä lukemiin 40,0 ja 4 × 400 metrin ennätystä lukemiin 3.07,1. Iso-Britannia–Espanja-maaottelussa 1972 viestijoukkue Stig Lönnqvist, Ari Salin, Karttunen, Markku Kukkoaho juoksivat uuden SE:n ja Pohjoismaiden ennätyksen 3.06,5. Münchenin kesäolympiakisoissa 1972 joukkue sijoittui kuudenneksi 4 × 400 metrin viestissä uudella SE-ajalla 3.01,1.

TUL:n mestaruuden Karttunen saavutti 100 ja 200 metrillä vuosina 1966–1971 ja TUL:n viestimestaruuden 4 × 400 metrillä 1971 ja 200 metrillä 1972. EM-kisoissa 100 metrillä Karttunen selvisi välieriin Ateenassa 1969 ja Helsingissä 1971. Hän oli Roomassa 1974 viides 400 metrin juoksussa. Kansainvälisen sotilasurheiluliitto CISM:n MM-kisoista Karttusella on hopea 200 metriltä vuodelta 1969. Karttusen veli Kauko Karttunen on myös pikajuoksun (4 × 400 metrin viestinjuoksun) Suomen mestari.

Karttunen tuli tunnetuksi haalistuneesta vaaleanpunaisesta reikäpaidastaan. Lempinimi ”Tainionkosken sfinksi” juontuu sanonnasta ”vaikenee kuin sfinksi”. Alajärvellä tehdyssä haastattelussa 1966 Karttunen ei vastannut yhteenkään toimittaja Antero Raevuoren kysymykseen vaan pureskeli vain heinäkortta. Seuraavana päivänä Raevuori nimitti Karttusta *[[Helsingin Sanomat|Helsingin Sanomissa]]* Tainionkosken sfinksiksi ja nimi jäi elämään.

## Saavutukset Kalevan kisoissa
* 100 metrin juoksu
** SM-kulta 1968, 1969, 1979
** SM-hopea 1966, 1971
* 200 metrin juoksu
** SM-kulta 1966, 1967, 1968, 1969, 1970, 1973 (20,5), 1974, 1977 (20,95)
** SM-hopea 1976 (21,03), 1978 (20,95)
** SM-pronssi 1975 (21,15), 1971
* 400 metrin juoksu
** SM-kulta 1975 (47,35), 1976 (46,53), 1978 (46,74)
** SM-hopea 1974 (46,0)
** SM-pronssi 1972 (47,7)
* 4 × 100 metrin viestijuoksu
** SM-pronssi 1971
* 4 × 400 metrin viestijuoksu
** SM-kulta 1973
** SM-pronssi 1971

## Henkilökohtaiset ennätykset

* 60m 6,6, 6,86
* 100m 10,53
* 200m 20,80
* 300m 34,0
* 400m 45,87

## Lähteet
* 

### Viitteet

## Aiheesta muualla
* Yle Elävä arkisto: Yleisurheilun EM-kisat Roomassa 1974
Arthur Adamov

**Arthur Adamov** (23. elokuuta 1908 Kislovodsk, Kaukasus, Venäjä – 15. maaliskuuta 1970 Pariisi, Ranska) oli venäläis-ranskalainen näytelmäkirjailija. Hän oli absurdin teatteritaiteen ensimmäisiä tekijöitä Samuel Beckettin ja Eugene Ionescon rinnalla.

Adamov syntyi Venäjällä armenialaiseen perheeseen, joka menetti vaurautensa 1917 vallankumouksessa. Adamov kasvatettiin pienestä pitäen ranskankieliseksi, perhe muutti Sveitsiin, ja vuonna 1924 Adamov muutti Ranskaan. Pariisissa Adamov tutustui surrealisteihin. Hän alkoi kirjoittaa näytelmiä toisen maailmansodan jälkeen. Varhaisissa teoksissa on vaikutteita klassikoista, muun muassa Franz Kafkalta ja August Strindbergiltä. Absurdin kauden jälkeen myöhäistuotanto palaa lähemmäs realismia, ja näytelmissä näkyvät Bertolt Brechtin vaikutteet.

Adamov oli toisen maailmansodan aikana internoituna. Hän kirjoitti 1946 julkaistun, myöhemmin kieltämänsä tunnustusromaanin *L'aveu*. Adamov teki itsemurhan 1970.

## Teokset
### Näytelmät ja kuunnelmat
* La parodie, 1947
* Le Professeur Taranne, 1953 (Professori Taranne)
* Tous contre tous, 1953
* Le Ping-Pong, 1955 (Pelikierros)
* Paoli, Paoli, 1957
* Printemps 71, 1970
;Suomeksi
* *Pelikierros* (Le Ping-Pong, 1955)
* *Professori Taranne* (Le Professeur Taranne, 1953)
* *Jätepolitiikkaa*, (La Politique des restes, 1962) kuunnelma
* *Jälleennäkeminen* (*Les retrouvailles*), suom. Eva Karikoski, Helsinki: [Suomen Teatteriliitto [i.a.] (näytelmämonisteet, Sörnäisten kampuskirjasto) 
* *Hyökkäys* (*L'invasion*), suom. Esko Elstelä, Helsinki: Suomen Teatteriliitto [i.a.] (näytelmämonisteet, Sörnäisten kampuskirjasto) 
* *Ping - Pong*, Ulla-Kaarina Jokinen, Helsinki: Suomen Teatteriliitto [i.a.] (näytelmämonisteet, Sörnäisten kampuskirjasto) 
* *Kuolleet sielut* (*Les ames mortes*), Nikolai Gogolin romaanin mukaan Arthur Adamov, suom. Ritva Arvelo, Helsinki: Suomen Teatteriliitto [i.a.](näytelmämonisteet, Sörnäisten kampuskirjasto) 
* *Pierre ja Jean* (*Pierre et Jean*), kuunnelma, Guy de Maupassantin romaanin mukaan kirj. Arthur Adamov, suom. Helinä Achrén, Helsinki: Yleisradio 1968 

### Romaani
* *L'aveu*, 1946

### Esseitä yms.
* Ici et maitenant, 1964
* L'homme et l'enfant, 1968 (esseitä ja päiväkirja)

## Lähteet

## Aiheesta muualla
* Ylen Elävä arkisto - Arthur Adamov Lahden kirjailijakokouksessa vuonna 1966 (videolla kohdassa 06:44 - 08:30)
Koutiala

**Koutiala** on kaupunkikunta ja Sikasson alueen Koutialan piirin hallinnollinen keskus Malissa. Se sijaitsee 140 kilometriä Sikassosta pohjoiseen. Kunnassa on 141&nbsp;400 asukasta (vuonna 2009).

Koutilan kunta rajoittuu pohjoisessa Fakolon ja Songouan, idässä Yognogon, etelässä Sincinan ja N’Goutjinan ja lännessä N’Golonianasson maalaiskuntiin. Se käsittää 12 kaupunginosaa, jotka ovat Bolibana, Darsalam I, Darsalam II, Hamdallaye, Kôkô, Koulikoro, Lafiala, Medina-coura, N’Tonasso, Ouattarla, Sogomougou ja Wala-Wala. Kuntaan kuuluu myös kahdeksan kylää: Bougoro, Deresso, Koumbe, N’tiesso, Signe, Wattorosso, Wolobougou ja Wolosso. Asukkaat ovat etupäässä miniankoja, senufoja, bambaroita, boboja, djulia ja moseja. Vallitseva uskonto on islam. Osa väestöstä on kristittyjä tai animisteja.

Paikallisia elinkeinoja ovat maanviljely, karjanhoito, kaupankäynti ja käsityöammatit. Koutiala on Malin tärkeimmän puuvillanviljelyalueen keskus, jossa toimii tekstiiliteollisuutta. Se on myös huomattava Malin, Burkina Fason ja Norsunluurannikon välisen liikenteen ja kaupankäynnin solmukohta. Kaupungissa on useita hotelleja.

## Lähteet
Karch Kiraly

**Charles Frederik "Karch" Kiraly** (s. 3. marraskuuta 1960 Jackson, Michigan) on yhdysvaltalainen lentopalloilija ja olympiavoittaja. Kiralya pidetään yleisesti yhtenä kautta aikojen parhaista lentopalloilijoista: hän on ainoa urheilija, joka on voittanut olympiakultaa sekä sisälentopallossa että rantalentopallossa.

Kiralyn sukujuuret ovat unkarilaiset. Hänen tohtori-isänsä László muutti Yhdysvaltoihin Unkarin kansannousun 1956 jälkeen. Karch Kiraly opiskeli Kalifornian yliopistossa ja valmistui biokemiasta vuonna 1983. 

1980-luvulla Kiraly oli Yhdysvaltain lentopallomaajoukkueen vakiojäsen. Hän oli mukana voittamassa olympiakultaa Los Angelesissa 1984 ja Soulissa 1988. Kansainvälinen lentopalloliitto FIVB valitsi Kiralyn vuoden pelaajaksi 1986 ja 1988.

Vuoden 1988 olympialaisten jälkeen Kiraly lopetti maajoukkueessa ja pelasi jonkin aikaa Italian Ravennassa Il Messaggeron joukkueessa. Sen jälkeen hän palasi Yhdysvaltoihin ja alkoi pelata rantalentopalloa täyspäiväisesti. Kiraly on voittanut ennätykselliset 148 ammattirantalentopallon turnausvoittoa ja hän voitti olympiakultaa Atlantassa 1996 yhdessä Kent Steffesin kanssa. Vuonna 1996 rantalentopallo oli ensimmäistä kertaa olympialaisten ohjelmassa.

Kiraly lopetti uransa kauden 2007, mutta jatkoi töitään televisiokanava ESPN:n parissa. Kiraly on ansainnut yli kolme miljoonaa dollaria palkintorahoja urallaan.

Syksyllä 2012 Kiraly nimitettiin Yhdysvaltain naisten lentopallomaajoukkueen päävalmentajaksi. Hän toimi maajoukkueen apuvalmentajana jo Lontoon olympialaisissa 2012, kun joukkue saavutti olympiahopeaa. Kiralyn päävalmentajakaudella joukkue voitti maailmanmestaruuden 2014 ja saavutti olympiapronssia 2016.

## Lähteet
Alppihiihdon maailmancup 2005–2006

**Alppihiihdon maailmancup -kausi 2005–2006** oli 40. alppihiihdon maailmancup -kausi. Kausi alkoi 22. lokakuuta ja päättyi 19. maaliskuuta Åressa käytyihin maailmancupin finaaleihin.

Miesten kokonaiskilpailun voitto ratkesi Benjamin Raichille kun vielä 4 osakilpailua oli jäljellä. Naisten kokonaiskilpailun vei Janica Kostelić.

## Miehet

### Kalenteri

Kokonaiscupin, pujottelun, suurpujottelun, supersuurpujottelun, syöksylaskun ja alppiyhdistetyn 10 parasta miestä:

### Kokonaiskilpailu

### Pujottelu

### Suurpujottelu

### Supersuurpujottelu

### Syöksylasku

### Alppiyhdistetty

## Naiset

### Kalenteri

Kokonaiscupin, pujottelun, suurpujottelun, supersuurpujottelun, syöksylaskun ja alppiyhdistetyn 10 parasta naista:

### Kokonaiskilpailu

*12.  Tanja Poutiainen 592 pist.
*64.  Henna Raita 77 pist.

### Pujottelu

*21.  Henna Raita 77 pist.

### Suurpujottelu
#### Kilpailut ja voittajat

#### Loppupisteet

### Supersuurpujottelu
#### Kilpailut ja voittajat

#### Loppupisteet

### Syöksylasku
#### Kilpailut ja voittajat

#### Loppupisteet

### Alppiyhdistetty
#### Kilpailut ja voittajat

#### Loppupisteet

*26.  Tanja Poutiainen 12 pist.

## Lähteet
Englannin lippu

**Englannin lippu** on valkoisella kentällä oleva punainen Pyhän Yrjön risti. Lipun mittasuhteet ovat 3:5. Pyhästä Yrjöstä tuli Englannin suojelupyhimys 1200-luvulla, ja lippua on käytetty Englannin lippuna keskiajalta alkaen. Ensimmäinen merkintä sen käytöstä tunnetaan vuodelta 1300. Virallinen lipusta tuli 1500-luvulla. Englannin lippu on myös osana Yhdistyneen kuningaskunnan lippua.

Englantilainen urheiluyleisö on heiluttanut Englannin lippua 1990-luvulta alkaen urheilukilpailuissa, joissa Englannilla on oma joukkue. Lippua käytetään myös virallisesti Englannin urheilujoukkueiden symbolina.

## Lähteet